EkBass/fiwiki-20250220-pages-articles huggingface dataset:
Oskui

Oskui () on kylä Venäjällä Novgorodin alueen Tšudovon piirin Gruzinon kunnassa. Se sijaitsee Oskujajoen varrella 22 kilometriä kunnan keskuksesta Krasnofarfornyista koilliseen. Kylässä on 500 asukasta (vuonna 2009). Oskui on entinen volostin ja kyläneuvostoalueen keskus, joka liitettiin Gruzinon kuntaan vuonna 2006. Keskiajalla sen kautta kulki vesireitti Novgorodista Tihvinään. 1800-luvulla kylässä asui kreivi Aleksei Araktšejevin entinen maaorja, sittemmin rikas kauppias, tiedemies ja yhteiskunnallinen vaikuttaja Sergei Ljubištšev. Hänen aloitteestaan sinne rakennettiin vuonna 1812 klassistinen Neitsyt Marian syntymän kirkko. Nykyään yli puolet Oskuin asukkaista on eläkeläisiä. Sen kautta kulkee erittäin huonokuntoinen Gruzinon ja Budogoštšin välinen tie, jota pitkin on linja-autoyhteys Tšudovoon. Kylässä toimii entisen sovhoosin pohjalta muodostettu maatalousyritys Muratovo sekä yksityinen sahalaitos. Palveluihin kuuluvat peruskoulu, kerhotalo, kirjasto, ensiapuasema ja posti. Kylän nähtävyyksiä ovat Ljubištševien kartanon ja vuonna 1939 suljetun kirkon rauniot sekä uudelleen pystytetty Ljubištševien hautamuistomerkki. ==Lähteet== Luokka:Novgorodin alueen kylät Luokka:Tšudovon piiri
Juan Odilón Martínez García

Juan Odilón Martínez García (s. 29. huhtikuuta 1949) on meksikolainen roomalaiskatolinen piispa. Hänet vihki papiksi Tolucan hiippakuntaan Arturo Vélez Martínez 29. kesäkuuta 1974. Hänet nimitettiin Atlacomulcon piispaksi 30. huhtikuuta 2010, ja piispaksi vihkiminen seurasi 28. heinäkuuta. Pääkonsekraattorina toimi José Francisco Robles Ortega, jota avustivat Norberto Rivera Carrera ja Christophe Pierre. == Lähteet == Luokka:Meksikolaiset papit Luokka:Katoliset piispat Luokka:Vuonna 1949 syntyneet Luokka:Elävät henkilöt
Francisco Javier Chavolla Ramos

Francisco Javier Chavolla Ramos (s. 3. kesäkuuta 1946) on meksikolainen roomalaiskatolinen piispa. Hänet vihittiin papiksi Tijuanan hiippakuntaan 10. joulukuuta 1972 ja nimitettiin Matamorosin piispaksi 1. kesäkuuta 1991. Piispaksi vihkiminen seurasi 16. heinäkuuta. Pääkonsekraattorina toimi Girolamo Prigione, jota avustivat Adolfo Antonio Suárez Rivera ja Emilio Carlos Berlie Belaunzarán.Catholic-Hierarchy.org: Bishop Francisco Javier Chavolla Ramos Chavolla Ramos sai 27. joulukuuta 2003 nimityksen Tolucan piispaksi, jonka virkaan hänet asetettiin 12. helmikuuta 2004. == Lähteet == Luokka:Meksikolaiset papit Luokka:Katoliset piispat Luokka:Vuonna 1946 syntyneet Luokka:Elävät henkilöt
Rafael Romo Muñoz

Rafael Romo Muñoz (s. 22. marraskuuta 1940) on meksikolainen roomalaiskatolinen arkkipiispa. Hänet vihittiin papiksi 28. marraskuuta 1965 ja nimitettiin Tijuanan piispaksi 13. tammikuuta 1996. Piispaksi vihkiminen seurasi 24. helmikuuta. Pääkonsekraattorina toimi Girolamo Prigione, jota avustivat Emilio Carlos Berlie Belaunzarán ja Luis Morales Reyes.Catholic- Hierarchy.org: Archbishop Rafael Romo Muñoz Romo Muñoz sai 25. marraskuuta 2006 nimityksen Tijuanan arkkipiispaksi. == Lähteet == Luokka:Meksikolaiset papit Luokka:Katoliset arkkipiispat Luokka:Vuonna 1940 syntyneet Luokka:Elävät henkilöt
Ramón Castro Castro

Ramón Castro Castro (s. 27. tammikuuta 1956) on meksikolainen roomalaiskatolinen piispa. Hänet vihittiin papiksi Tijuanan hiippakuntaan 13. toukokuuta 1982 ja nimitettiin Yucatánin vihkipiispaksi sekä Suellin titulaaripiispaksi 2. huhtikuuta 2004. Piispaksi vihkiminen seurasi 3. kesäkuuta. Pääkonsekraattorina toimi Emilio Carlos Berlie Belaunzarán, jota avustivat Giuseppe Bertello ja Rafael Romo Muñoz.Catholic-Hierarchy.org: Bishop Ramón Castro Castro 8\. huhtikuuta 2006 Castro Castro sai nimityksen Campechen piispaksi. Hänet nimitettiin 15. toukokuuta 2013 Cuernavacan piispaksi, jonka virkaan hänet asetettiin 10. heinäkuuta == Lähteet == Luokka:Meksikolaiset papit Luokka:Katoliset piispat Luokka:Vuonna 1956 syntyneet Luokka:Elävät henkilöt
Talk to the Animals

”Talk to the Animals” on Leslie Bricussen säveltämä ja sanoittama musiikkikappale vuoden 1967 elokuvasta Tohtori Dolittle. Kappaleen lauloi elokuvassa Rex Harrison ja se voitti parhaan laulun Oscar-palkinnon. Kappaleen ovat nauhoittaneet myös muun muassa Sammy Davis Jr., Louis Armstrong ja Roger Whittaker. Suomeksi kappaleen on nauhoittanut Lasse Mårtenson nimellä ”Jos kieltä eläinten oppisin” (san. Sauvo Puhtila). Norjaksi kappaleen on kääntänyt Andre Bendiksen nimelle ”Snakke med dyrene”, ja Per Myberg on esittänyt Olle Adolphsonin kääntämää ruotsinkielistä versiota nimellä ”Tala med djuren”. == Lähteet == Luokka:Vuoden 1967 kappaleet Luokka:Oscar-palkitut kappaleet
Harry Carroll

Harry Carroll (28. marraskuuta 1892 – 26. joulukuuta 1962) oli yhdysvaltalainen säveltäjä, pianisti ja vaudeville-esiintyjä. Atlantic Cityssä syntynyt Carroll aloitti muusikon uran jo nuorena soittamalla pianoa New Yorkin elokuvateattereissa. Vuonna 1912 hänet palkattiin kirjoittamaan lauluja Lee ja Jacob Shubertin tuottamiin Broadway-näytelmiin, joista ensimmäinen oli On the Mississippi. Carroll teki musikaalissa yhteistyötä Arthur Fieldsin ja Ballard MacDonaldin kanssa. Vuonna 1914 ilmestyi yksi Carrollin menestyneimmistä kappaleista, Harold Atteridgen kanssa kirjoitettu ”By the Beautiful Sea”. Vuonna 1918 Joseph McCarthy sanoitti Carrollin Frédéric Chopinin melodian pohjalta tekemän kappaleen ”I’m Always Chasing Rainbows”. Laulua myytiin yli miljoona kopiota. Perry Como teki siitä menestyksekkään uusintaversion vuonna 1946. Carroll teki yhteistyössä Sigmund Rombergin kanssa musiikin näytelmiin The Passing Show of 1914, Dancing Around (1914) ja Maid in America (1915). Hänen musiikkiaan käytettiin vuosittaisen Ziegfeld Follies -musikaalisarjan vuosien 1920 ja 1921 esityksissä. Muita Broadway-näytelmiä, joiden kirjoittamiseen hän osallistui, olivat The Little Blue Devil ja Greenwich Village Follies. Carroll esiintyi useita vuosia vaudevillessä vaimonsa Anna Wheatonin kanssa. Harry Carroll kuoli vuonna 1962 Mount Carmelissa, Pennsylvaniassa. == Lähteet == == Aiheesta muualla == Luokka:Yhdysvaltalaiset säveltäjät Luokka:Yhdysvaltalaiset pianistit Luokka:Vaudeville-esiintyjät Luokka:Songwriters Hall of Fame Luokka:Vuonna 1892 syntyneet Luokka:Vuonna 1962 kuolleet
Al Piantadosi

Albert Joseph ”Al” Piantadosi (18. elokuuta 1884 New York – 8. huhtikuuta 1955 Encino) oli yhdysvaltalainen säveltäjä, pianisti ja musiikinjulkaisija. Hän sävelsi muun muassa kappaleet ”I’m Awfully Glad I’m Irish” (1910), ”That’s How I Need You” (1912), ”The Curse of an Aching Heart” (1913), ”I Didn’t Raise My Boy to Be a Soldier” (1915), ”Mississippi Days” (1916) ja ”If You Had All the World and Its Gold”. Uransa alkuaikana Piantadosi työskenteli pianistina Manhattanin Doyers Streetillä sijaitsevassa Callahan’s Dance Hallissa, jossa hän sävelsi hetkellistä suosiota nauttineen kappaleen ”My Mariucci Take a Steamboat”. Hän myös soitti vaudevillessa Anna Chandlerin taustamuusikkona. Hänellä oli uransa aikana useita yhteistyökumppaneita, mukaan lukien Alfred Bryan, Joe Goodwin, Edgar Leslie ja Joseph McCarthy. Piantadosi lopetti musiikkiuransa vuonna 1930. Hän kuoli Encinossa, Kaliforniassa vuonna 1955. == Lähteet == Luokka:Vuonna 1884 syntyneet Luokka:Vuonna 1955 kuolleet Luokka:Yhdysvaltalaiset säveltäjät Luokka:Yhdysvaltalaiset pianistit
Halikon aarre

Halikon aarre on historiallinen hopea-aarre, joka löytyi vuonna 1887 Joensuun kartanon mailta Rikalan kylästä Halikosta. Aarre on ajoitettu 1100-luvulle. Halikon aarre on Suomen arvokkain aarrekätkö ja myös Pohjoismaiden huomattavimpia.Salon kaupunki: Muinaishistoriaa ja Halikon aarre (Arkistoitu versio) Korujen nykyinen säilytyspaikka on Kansallismuseo. Kansallismuseon perusnäyttely (Arkistoitu versio) Kalevalakoru on tehnyt korujen pohjalta omia mallejaan.Kalevala Koru Oy == Löytyminen == Aarteen löysi halikkolainen torppari Karl Ollikkala syksyllä 1887 maatöiden yhteydessä Majalan keskiaikaisen krouvin lähettyviltä. Hopeaesineet olivat saviastiassa noin 60 cm:n syvyydessä. Ollikkalalle maksettiin esineistä 200 markan korvaus. Löytöpaikka sijaitsee nykyisessä Salon kaupungissa seututie 110:n ja Nokian tehtaiden välissä, Nakolinnan luontopolun varrella. Alueella on myös rautakautinen kalmisto ja Rikalan linnavuori.Salon kaupunki: Nakolinnan luontopolku (Arkistoitu versio) == Aarteen sisältö == Saviastian sisällä oli kullattu hopeinen krusifiksi ketjuineen, 2 hopeista papinristiä ja 36:n filigraanikoristeisen helmen kaulaketju. Aarre painoi noin 1,8 kg. Kullattu risti on ilmeisesti keskieurooppalaista alkuperää. Siinä ovat kuvattuna ristiinnaulittu Jeesus sekä ristin juurella Neitsyt Maria ja apostoli Johannes. Ristin taakse on kaiverrettu latinankielinen teksti In cruce morte sva sibi vindicat omnia Christus (Ristillä Kristus kuolemallaan lunasti kaiken itselleen). Hopearistit on valmistettu Skandinaviassa. Ne ovat onttoja, joten niitä on todennäköisesti käytetty pyhäinjäännösten säilyttämiseen. Filigraanihelmien kuviointi viittaa itään, Itämeren eteläosien slaavilaisille alueille tai Bysanttiin. == Alkuperäinen omistaja == Esineiden alkuperäinen omistaja ja kätkijä ovat tuntemattomia. Koruiksi ne ovat raskaita ja epätavallisia, siksi niiden on päätelty kuuluneen piispan liturgisiin asuihin. Iän perusteella omistajan on arveltu olleen joko Piispa Henrik tai Rodolfus- piispa. Korujen omistaja on ehkä kätkenyt ne vaaran uhatessa tai aarre on tullut Suomeen ryöstöretken seurauksena. Mahdollista on myös, että ne olisi ryöstetty Suomeen tulleelta kirkonmieheltä ja unohdettu kätköönsä. == Lähteet== *Eero Ojanen:Suomen muinaisjäännöksiä, Otava 1995. ISBN 951-1-12039-5 ===Viitteet=== Luokka:Suomen aarrekätköt Luokka:Suomen keskiajan kristinusko
Ulvilan raha-aarre

Ulvilan raha-aarre on satakuntalaisen Ulvilan kirkon vierestä löydetty keskiaikaisista hopearahoista koostuva rahakätkö. Se löydettiin lokakuussa 2004 kirkon pohjoisseinustalta viemäröintitöiden yhteydessä. Kyseessä on kaikkien aikojen suurin Suomesta löydetty keskiaikainen aarre. Raha-aarre käsittää kaikkiaan 1 474 ulkomaalaista kolikkoa, jotka edustavat 11 keskiaikaista rahatyyppiä. Kolikot olivat nahkaisessa pussissa, joka puolestaan oli laitettu kannella varustettuun kookkaaseen tinatuoppiin. Pussi painoi lähes 1,2 kiloa. Samassa yhteydessä löydettiin myös lapsen hauta, mutta löydöt eivät todennäköisesti liity toisiinsa. Kätkö on ilmeisesti tehty 1390-luvulla, koska löydetyistä rahoista uusin on vuodelta 1390. Suurin osa pussissa olleista rahoista oli ruotsalaisia. Mukana oli myös Gotlannissa, Tallinnassa, Tartossa, Norjassa ja Hampurissa lyötyjä kolikoita. Kansallismuseon rahakammion johtajan Tuukka Talvion mukaan niiden arvo on ollut noin 28 silloista Ruotsin valtakunnan markkaa. Summa on ollut suuri, esimerkiksi Ulvilan kaupunki maksoi samoihin aikoihin kuninkaalle veroa vain 20 markkaa vuodessa. Rahojen kätkijää ei tunneta. Erään teorian mukaan ne on saatettu piilottaa Itämerellä tuohon aikaan vaikuttaneilta merirosvoilta, Vitaaliveljiltä. Noin 70 kolikkoa, nahkapussi ja tinakannu olivat esillä Porissa Satakunnan museon perusnäyttelyssä vuosina 2006–2016. Raha-aarre konservoitiin kulttuurikummiprojektissa Suomen Monetan tuella, ja se on esillä Kansallismuseossa 20. helmikuuta 2019 alkaen kesäkuun alkuun. == Löydetyt rahatyypit == *Kuningas Albrekt Mecklenburgilaisen kaksipuolisia Tukholmassa, Kalmarissa ja Söderköpingissä lyötyjä aurtoja 1370–1380-luvuilta. *Tukholmassa, Kalmarissa, Söderköpingissä ja Västeråsissa lyötyjä brakteaatteja 1300-luvun puolivälistä. *Ruotsalaisia ja norjalaisia penninkejä 1300-luvulta. *Gotlantilaisia Visbyssä lyötyjä aurtoja (gootteja) 1300-luvun jälkipuoliskolta. *Liivinmaalaisia artigeja Tallinnasta ja Tartosta 1300-luvun lopulta. *Hampurilainen witten 1300-luvulta. == Lähteet == *Tuukka Talvio:Ulvilan aarre -väliaikatietoja, Numismaatinen Aikakauslehti 1/2005. *Ulvilan aarre tutkittu, Arkeologia NYT! 1/2005 === Viitteet === Luokka:Ulvila Luokka:Suomen aarrekätköt
Tuukka Talvio

Pauli Tuukka Talvio (s. 1. lokakuuta 1948 Helsinki) on suomalainen arkeologi, numismaatikko ja filosofian tohtori. Talvio on työskennellyt Kansallismuseossa vuodesta 1971 lähtien, ja vuonna 2001 hänet nimitettiin Kansallismuseon rahakammion johtajaksi. Talvion väitöskirja vuonna 2002 käsitteli vuosiin 800–1200 ajoittuvia Suomen rahalöytöjä. Hänen kirjallinen tuotantonsa käsittää useita teoksia, muun muassa Suomen Rahapajan 125-vuotishistoriikin, Suomen Numismaattisen yhdistyksen 75- ja 90-vuotishistoriikit sekä Suomen rahahistoriaa käsittelevän Suomen rahat.Suomen Pankki. ==Lähteet== * === Viitteet === Luokka:Suomalaiset arkeologit Luokka:Suomalaiset numismaatikot Luokka:Suomalaiset tietokirjailijat Luokka:Vuonna 1948 syntyneet Luokka:Elävät henkilöt
Sébastien Turgot

Sébastien Turgot (s. 11. huhtikuuta 1984 Limoges) on ranskalainen maantiepyöräilijä. Hän aloitti ammattilaisuransa Bouygues Télécom -joukkueessa 2008 ja edusti samaa tallia, myöhemmältä nimeltään Team Europcar, kunnes siirtyi Ag2r-La Mondialeen 2014. Hän lopetti ammattilaisuransa 2016 Turgot sijoittui Philippe Gilbertin ja Jan Kuyckxin jälkeen kolmanneksi Pariisi–Tours-ajossa 2008. Vuoden 2012 Pariisi–Roubaix-klassikossa hän oli toinen kukistettuaan maalikuvatarkastuksen jälkeen Alessandro Ballanin. Kilpailun voittaneelle Tom Boonenille hän hävisi yli puolitoista minuuttia. == Saavutuksia == Lähteet: Cycling Archives, Cyclingbase ;2007 :Les 3 Jours de Vaucluse, kokonaiskilpailun voitto :Tour de Bretagne, 4. etapin voitto ;2008 :Tour ivoirien de la Paix, 1. etapin voitto :Ratapyöräilyn Ranskan- mestaruuskilpailut, pariajossa kultaa :Pariisi–Tours, kolmas ;2010 :De Pannen kolmen päivän ajo, 2. etapin voitto ;2011 :Boucles de la Mayenne, prologin voitto ;2012 :Pariisi–Roubaix, toinen ;2013 :Flanderin ympäriajo, kahdeksas == Lähteet == Luokka:Ranskalaiset maantiepyöräilijät Luokka:Vuonna 1984 syntyneet Luokka:Elävät henkilöt
Christchurchin maanjäristys kesäkuu 2011

Christchurchin maanjäristys kesäkuussa 2011 oli 6,3 momenttimagnitudin maanjäristys, joka tapahtui 13. kesäkuuta 2011 klo 14:20 paikallista aikaa (02:20 UTC). Sen keskus oli noin 10 kilometrin päässä Christchurchistä noin 6 kilometrin syvyydessä. Alueella oli tapahtunut helmikuussa toinen 6,3 momenttimagnitudin maanjäristys. Kesäkuun maanjäristystä edelsi 5,9 momenttimagnitudin järistys, joka tapahtui noin 8,9 kilometrin syvyydessä. Yhdysvaltain geologian tutkimuskeskus raportoi noin 9 kilometrin syvyydessä tapahtuneesta 6,0 momenttimagnitudin järistyksestä. Järistys aiheutti Christchurchin kaupungissa ja sen lähistöllä voimakasta värähtelyä. Värähtelyn voimakkuus oli Mercallin asteikolla VIII. Järistyksessä tuhoutui joitakin rakennuksia, ja se aiheutti lisävahinkoja aiemmissa järistyksissä vahingoittuneille rakennuksille. Järistys vahingoitti puhelinlinjoja ja aiheutti laajoja katkoksia. Arviolta noin 54 000 taloutta jäi ilman sähköä. Järistyksen jälkeisten korjaustöiden kustannukset kasvoivat kuuteen miljardiin Uuden-Seelannin dollariin (4,8 miljardia Yhdysvaltain dollaria). 46 henkilöä sai vammoja, ja yksi vanha mies kuoli sen jälkeen, kun hän oli järistyksen johdosta joutunut tajuttomaksi. == Lähteet == luokka:Maanjäristykset Uudessa- Seelannissa Luokka:Vuoden 2011 maanjäristykset
Gamereactor

Gamereactor on tanskalainen lehti, joka julkaistaan 10 kertaa vuodessa. Gamereactor-lehdissä arvostellaan aina videopelejä, pelilaitteita sekä ajoittain elokuvia. Gamereactor toimii yhteensä kymmenessä maassa, Tanskassa, Ruotsissa, Norjassa, Suomessa, Saksassa, Yhdistyneessä kuningaskunnassa, Italiassa, Espanjassa, Ranskassa ja Portugalissa. Gamereactorin ensimmäinen painos julkaistiin Tanskassa maaliskuussa 1998, jonka jälkeen lehti on hakeutunut uusille markkinointialueille lähes vuosittain. Suomen ensimmäinen Gamereactor ilmestyi marraskuussa 2007. Gamereactor käyttää omissa lehdissään arvosteluasteikkoa 1–10, jossa 10 vastaa ”täydellistä peliä”. Vuonna 2009 lehtien arvostelutaulukot muuttuivat niin, että arvion loppuun ei enää jaoteltu erikseen hyviä ja huonoja puolia omille alueilleen, vaan molemmat asiat kerrottiin tiivistettyinä itse tekstiin. ==Päätoimittajat== * Magnus Groth-Andersen – Tanskan päätoimittaja * Petter Hegevall – Ruotsin päätoimittaja * Tor Erik Dahl – Norjan päätoimittaja * Markus Hirsilä – Suomen päätoimittaja * Mike Holmes – Yhdistyneen kuningaskunnan / kansainvälisen sivuston päätoimittaja * Christian Gaca – Saksan päätoimittaja * Fabrizia Malgieri – Italian päätoimittaja * David Caballero – Espanjan päätoimittaja ==Lähteet== Luokka:Videopelilehdet Luokka:Tanskalaiset aikakauslehdet
Nurmijärven vesitorni

Nurmijärven vesitorni on Nurmijärven kirkonkylässä sijaitseva vesitorni, joka on valmistunut vuonna 1972 ja on vesitilavuudeltaan 1 000 m3.Asola, 2003, s.170 Sen korkeus on noin 22 metriä.Janhunen, 2008, s.95 Nurmijärvellä on vesitornit myös Klaukkalassa ja Rajamäellä. Vesitornin varsi ja sylinterinmuotoinen säiliöosa on rakennettu kokonaan elementtitekniikalla. Säiliön pohjan osat on jälkijännitetty.Asola, 2003, s.80 Tornin valmistustekniikan kehitti diplomi-insinööri Matti Janhunen. Nurmijärven vesitorni on Suomen ensimmäinen MJ-torni, joita on myöhemmin rakennettu Suomeen 18 muuta,Janhunen, 2008, s.94 esimerkiksi Vantaan Korson vesitorni on neljän MJ-tornin ryhmä.Asola, 2003, s.81 Nurmijärven vesitornin suunnittelijoille myönnettiin Vuoden betonirakenne -palkinto vuonna 1972. Palkitut ovat arkkitehti Michele Merckling, diplomi-insinöörit Matti, Henri ja Petri Janhunen sekä Matti Ollila. == Lähteet == * * === Viitteet === == Aiheesta muualla == * Suomalaisia vesitorneja: Lieriöt ja kartiot Arkkitehtuurimuseon sivulla Luokka:Nurmijärven rakennukset ja rakennelmat Luokka:Suomen vesitornit Luokka:Vuoden betonirakenne
Ӂ

Ӂ on kyrillinen kirjain. Se sisältyy moldavian ja gagauzin kyrillisiin aakkosiin. Se on muodostettu kyrillisestä kirjaimesta ж lisäämällä siihen lyhyysmerkki eli breve. Kirjaimen loivat neuvostoliittolaiset kielitieteilijät ei-slaavilaisten kielten kirjoittamiseksi kyrillisin aakkosin. Kirjainta käytetään yhä virallisesti Transnistriassa moldavian kielen kirjoittamiseen. ==Ääntäminen== Ӂ on sekä moldaviassa että gagauzissa soinnillisen postalveolaarisen affrikaatan [] merkki. Dzh
Oskuja

Oskuja ( tai myös Oskui, Оскуй) on Venäjällä Novgorodin alueella Malaja Višeran ja Tšudovon piireissä virtaava Olhavanjoen sivujoki, joka yhtyy Olhavanjokeen Gruzinossa. Joki on 114 kilometriä pitkä. == Joen kulku == Oskuja alkaa suuren Spasskojen (Спасское) tai Amelnikovskin (Амельниковский) suoalueen pohjoispuolelta Malaja Višeran piirissä. Sen latvauomat sijaitsevat Valdain ylängön länsirinteillä, josta ne siirtyvät Tšudovon piiriin. Joki virtaa noin 35 kilometriä länteen päin, jolloin se saapuu pohjois-etelä- suuntaiseen laaksoon. Sitä Oskuja seuraa lähes 30 kilometriä pohjoiseen, kunnes se saapuu Oskuin kylään. Kylässä joki kääntyy kohti länttä. Se yhtyy 13 kilometrin päässä Olhavanjokeen noin 118 kilometriä Laatokasta. Joki on alajuoksultaan purjehduskelpoinen ja noin 100 levyisen joen rantoja reunustavat tammilehdot. == Historiaa == Oskujaa käytettiin aiemmin puutavaran uittoon. == Oskujan valuma-alue == === Yleistä === Oskuja kuuluu Nevan vesistöalueessa Laatokan valuma-alueen Olhavanjoen valuma-alueeseen, jonka Oskujan valuma-alueessa se sijaitsee. Oskujan valuma-alueen laajuus 1 470 neliökilometriä ja sen pääuoman muodostuu vain Oskujasta. === Sivu-uomia === Alla olevaan taulukkoon on koottu Oskujan suurimpia sivu-uomia. Taulukon tiedot on lueteltu taulukon alla ja niitä on eritelty kullekin joelle taulukon oikeassa sarakkeessa. Sivu-uoman nimi Nimi Etäisyys Olhavasta (km) Pääuoman kohta Pituus (km) Virtaama (MQ m³/s) Valuma-alue (km²) Lähteet yhtyy Olhavanjokeen 118 kilometriä Laatokasta yhtyy Olhavanjokeen 118 kilometriä Laatokasta yhtyy Olhavanjokeen 118 kilometriä Laatokasta yhtyy Olhavanjokeen 118 kilometriä Laatokasta yhtyy Olhavanjokeen 118 kilometriä Laatokasta yhtyy Olhavanjokeen 118 kilometriä Laatokasta yhtyy Olhavanjokeen 118 kilometriä Laatokasta yhtyy Olhavanjokeen 118 kilometriä Laatokasta Tantsa Tantsa (Танца) 10 kohta 16 2,2,2,4,2,–,– Šarja Šarja (Шарья) 24 kohta 98 579 2,2,2,4,2,–,2 Osinka Osinka (Осинка) 41 kohta 32 110 2,2,2,4,2,–,2 Obuika Obuika (Обуйка) 43 kohta 22 73 2,2,2,4,2,–,2 Ozerenka Ozerenka (Озеренка) 62 kohta 27 85 2,2,2,4,2,–,2 Komariha Komariha (Комариха) 94 kohta 14 2,2,2,4,2,–,– pääuomaa on Komarihan yläpuolella vielä 20 km pääuomaa on Komarihan yläpuolella vielä 20 km pääuomaa on Komarihan yläpuolella vielä 20 km pääuomaa on Komarihan yläpuolella vielä 20 km pääuomaa on Komarihan yläpuolella vielä 20 km pääuomaa on Komarihan yläpuolella vielä 20 km pääuomaa on Komarihan yläpuolella vielä 20 km pääuomaa on Komarihan yläpuolella vielä 20 km _Lähteet:_ 1 = luettu Wikipedian suomenkielisestä artikkelista, 2 = luettu kunkin sivu-uoman lähteestä (), 3 = luettu venäjänkielisestä Wikipediasta, 4 = katsottu tai mitattu Internetin karttapalvelusta kuten esimerkiksi Google Maps tai ACME === Järviä === Oskujan valuma-alueella on vain vähän järviä, koska se sijaitsee Valdain rinteillä. Komarihan latvoilla on suoalue, jossa esiintyy suojärviä. Sellaisia ovat esimerkiksi Spasskoje (Спасское) ja Permskoje (Пермское). == Lähteet == === Huomioita === === Viitteet === Luokka:Olhavanjoen vesistö (Laatokka) Luokka:Novgorodin alueen joet
Moldovajoki

Moldovajoki on 237 kilometriä pitkä joki Romanian pohjoisosissa. Joki saa alkunsa Karpaateilta ja se laskee Siretjokeen. Joki on antanut nimensä muinaiselle Moldovan ruhtinaskunnalle. ==Aiheesta muualla== Luokka:Romanian joet
Niobiumpentakloridi

Niobiumpentakloridi eli niobium(V)kloridi (NbCl5) on niobium- ja kloridi- ionien muodostama epäorgaaninen ioniyhdiste. Ainetta käytetään niobiummetallin ja muiden niobiumyhdisteiden valmistuksessa ja orgaanisessa synteesissä. ==Rakenne ja ominaisuudet== Huoneenlämpötilassa niobiumpentakloridi muodostaa kirkkaan keltaisia kiteitä, jotka ovat hyvin hygroskooppisia. Se hydrolysoituu vedessä muodostaen vetykloridia, niobiumoksikloridia ja vedellistä niobiumpentoksidia, jota kutsutaan niobiumhapoksi. Yhdiste liukenee rikkihappoon ja orgaanisiin liuottimiin, kuten etanoliin, bentseeniin ja tetrahydrofuraaniin. Niobiumpentakloridi sulaa noin 250 °C:n lämpötilassa punaoranssiksi nesteeksi. Kaasufaasissa niobiumpentakloridi esiintyy monomeerinä, mutta nesteessä ja kiinteässä olomuodossa se on dimeeri, jonka niobiumionit ovat yhteydessä toisiinsa kahden kloridi-ionin välityksellä. Rakenne on analoginen tantaalipentakloridin kanssa. Yhdiste on Lewis-happo ja muodostaa komplekseja Lewis-emästen kanssa. ==Valmistus ja käyttö== Yleisin tapa valmistaa niobiumpentakloridia teollisesti on niobiummetallin tai ferroniobiumin käsittely kloorikaasulla 300–350 °C:n lämpötilassa. Myös niobiumpentoksidin ja hiilen seosta voidaan kloorata, mutta tällöin muodostuu niobiumpentakloridin lisäksi usein myös niobiumoksikloridia. :2 Nb + 5 Cl2 → 2 NbCl5 Erittäin puhdasta niobiummetallia valmistetaan niobiumpentakloridista pelkistämällä vedyn avulla ja tämä on yhdisteen tärkein käyttö. Siitä valmistetaan myös muita niobiumyhdisteitä, kuten niobiumpentaeroksidia ja muita alkoksideja, joita hyödynnetään niobiumpentoksidin valmistuksessa. Sitä käytetään myös Diels–Alder-reaktioissa, joissa se aktivoi alkeeneja ja katalyyttinä Friedel–Crafts-reaktioissa. ==Lähteet== Luokka:Kloridit Luokka:Niobiumyhdisteet
Ronald Austin Mulkearns

Ronald Austin Mulkearns (11. marraskuuta 1930 Caulfield – 3. huhtikuuta 2016) oli australialainen roomalaiskatolinen piispa. Hänet vihki papiksi Melbournen arkkihiippakuntaan Justin Daniel Simonds 22. heinäkuuta 1956. Hänet nimitettiin Ballaratin hiippakunnan koadjuuttoripiispaksi ja Cululin titulaaripiispaksi 5. syyskuuta 1968. Piispaksi vihkiminen seurasi 4. joulukuuta. Pääkonsekraattorina toimi James Robert Knox, jota avustivat James Patrick O'Collins ja Arthur Francis Fox.Catholic-Hierarchy.org: Bishop Ronald Austin Mulkearns Mulkearnsista tuli 1. toukokuuta 1971 Ballaratin piispa, jona hän toimi, kunnes erosi tehtävistään 30. toukokuuta 1997. Eron syynä oli puutteellinen toiminta myöhemmin lasten hyväksikäytöstä tuomitun papin tapauksessa.Clerical abuse - an international timeline == Lähteet == Luokka:Australialaiset papit Luokka:Katoliset piispat Luokka:Vuonna 1930 syntyneet Luokka:Vuonna 2016 kuolleet
Dominic Carmon

Dominic Carmon (13. joulukuuta 1930 – 11. marraskuuta 2018Dominic Carmon, retired N.O. auxiliary bishop, dies at 87) oli yhdysvaltalainen roomalaiskatolinen piispa. Hänet vihittiin Jumalan Sanan seuran papiksi 2. helmikuuta 1960 ja nimitettiin New Orleansin arkkihiippakunnan vihkipiispaksi sekä Rusicaden titulaaripiispaksi 16. joulukuuta 1992. Piispaksi vihkiminen seurasi 11. helmikuuta 1993. Pääkonsekraattorina toimi Francis Bible Schulte, jota avustivat Wilton Daniel Gregory ja Harry Joseph Flynn.Catholic- Hierarchy.org: Bishop Dominic Carmon, S.V.D. Carmon jäi eläkkeelle 13. joulukuuta 2006. == Lähteet == Luokka:Yhdysvaltalaiset katoliset piispat Luokka:Vuonna 1930 syntyneet Luokka:Vuonna 2018 kuolleet
Egyptiläiset kielet

Egyptiläiset kielet on afroaasialaisten kielten kieliryhmä, joka sijoittuu nykyisen Egyptin alueelle. Kieliryhmään katsotaan kuuluvaksi kuollut egyptin kieli sekä kopti. == Lähteet == *http://www.africanlanguages.org/afroasiatic.html *
Savages

Savages tarkoittaa seuraavia asioita: * Savages, suomalainen yhtye * Savages, yhdysvaltalainen elokuva vuodelta 1972 * Savages, Christopher Hamptonin näytelmä vuodelta 1973 * Takaa-ajettu (Savages), yhdysvaltalainen elokuva vuodelta 1974 * The Savages, brittiläinen televisiosarja vuodelta 2001 * The Savages, yhdysvaltalainen elokuva vuodelta 2007 * Savages, Don Winslow’n romaani vuodelta 2010 * Raakalaiset (Savages), yhdysvaltalainen elokuva vuodelta 2012 * Savages, Soulflyn albumi vuodelta 2013.
Harry Joseph Flynn

Harry Joseph Flynn (2. toukokuuta 1933 Schenectady, New York – 22. syyskuuta 2019) oli yhdysvaltalainen roomalaiskatolinen arkkipiispa. Hänet vihittiin papiksi Albanyn hiippakuntaan 28. toukokuuta 1960 ja nimitettiin Lafayetten hiippakunnan koadjuuttoripiispaksi 19. huhtikuuta 1986. Piispaksi vihkiminen seurasi 24. kesäkuuta. Pääkonsekraattorina toimi Howard James Hubbard, jota avustivat Philip Matthew Hannan ja Gerard Louis Frey.Catholic-Hierarchy.org: Archbishop Harry Joseph Flynn Flynnista tuli 15. toukokuuta 1989 Lafayetten piispa. Hän sai 24. helmikuuta 1994 nimityksen Saint Paulin ja Minneapolisin arkkihiippakunnan koadjuuttoriarkkipiispaksi, jonka virkaan hänet asetettiin 24. huhtikuuta. Hänestä tuli 8. syyskuuta 1995 Saint Paul and Minneapolisin arkkipiispa, jona hän toimi, kunnes jäi eläkkeelle 2. toukokuuta 2008. == Lähteet == Luokka:Yhdysvaltalaiset katoliset arkkipiispat Luokka:Vuonna 1933 syntyneet Luokka:Vuonna 2019 kuolleet
Charles Michael Jarrell

Charles Michael Jarrell (s. 15. toukokuuta 1940) on yhdysvaltalainen roomalaiskatolinen piispa. Hänet vihittiin papiksi Lafayetten hiippakuntaan 3. kesäkuuta 1967 ja nimitettiin Houma-Thibodaux'n hiippakunnan piispaksi 29. joulukuuta 1992. Piispaksi vihkiminen seurasi 4. maaliskuuta 1993. Pääkonsekraattorina toimi Francis Bible Schulte, jota avustivat Warren Louis Boudreaux ja Gerard Louis Frey.Catholic-Hierarchy.org: Bishop Charles Michael Jarrell 8\. marraskuuta 2002 Jarrell sai nimityksen Lafayetten piispaksi, jonka virkaan hänet asetettiin 18. joulukuuta. == Lähteet == Luokka:Yhdysvaltalaiset katoliset piispat Luokka:Vuonna 1940 syntyneet Luokka:Elävät henkilöt
Brad Mills

Bradley "Brad" Mills (s. 3. toukokuuta 1983 Terrace, Brittiläinen Kolumbia, Kanada) on kanadalainen uransa päättänyt jääkiekkoilija. == Ura == 16\. marraskuuta 2007 Mills teki New Jersey Devilsin kanssa kahden vuoden tulokassopimuksen. Mills teki ensimmäisen maalinsa NHL:ssä 3. marraskuuta 2010 Chicago Blackhawksia vastaan. Hän edusti tuolloin New Jersey Devilsiä. NHL:ssä kaudella 2012-2013 olleen työsulun vuoksi Millsistä tuli vapaa pelaaja, ja hän allekirjoitti sopimuksen ECHL-joukkue Utah Grizzliesin kanssa 3. lokakuuta 2012. Hän teki 27 ottelussa 35 pistettä Grizzliesissä ennen kuin hänet lainattiin Rockford IceHogsiin 31. tammikuuta 2013. 25\. lokakuuta 2013 IceHogsin NHL-yhteistyöseura Chicago Blackhawks teki Millsin kanssa sopimuksen loppukaudesta. Chicago kuitenkin kutsui Millsin heti ylös. Kauden 2014–2015 Mills pelasi Ottawa Senatorsin organisaatiossa, mutta sai peliaikaa vain farmijoukkue Binghamton Senatorsissa. == Tilastot == 2006–2007 Lowell Devils AHL 8 0 1 1 4 -- -- -- -- -- 2007–2008 Lowell Devils AHL 16 1 2 3 44 -- -- -- -- -- Trenton Devils ECHL 8 0 1 1 4 -- -- -- -- -- 2008–2009 Lowell Devils AHL 75 5 16 21 108 -- -- -- -- -- 2009–2010 Lowell Devils AHL 51 12 7 19 67 2 1 2 3 4 2010–2011 New Jersey Devils NHL 4 1 0 1 5 -- -- -- -- -- Albany Devils AHL 53 15 9 24 102 -- -- -- -- -- 2011–2012 New Jersey Devils NHL 27 0 1 1 32 -- -- -- -- -- Albany Devils AHL 49 6 16 22 90 -- -- -- -- -- 2012–2013 Utah Grizzlies ECHL 27 15 20 35 116 -- -- -- -- -- Rockford IceHogs AHL 33 7 9 16 60 -- -- -- -- -- 2013–2014 Chicago Blackhawks NHL 3 0 0 0 0 -- -- -- -- -- Rockford IceHogs AHL 28 8 6 14 49 -- -- -- -- -- 2014–2015 Binghamton Senators AHL 34 4 10 14 79 -- -- -- -- -- 3 kautta Yhteensä NHL 34 1 1 2 37 -- -- -- -- -- ==Lähteet== * * ===Viitteet=== Luokka:Kanadalaiset jääkiekkoilijat Luokka:Vuonna 1983 syntyneet Luokka:Elävät henkilöt
Yö Rovaniemellä

Yö Rovaniemellä on lappilaislähtöisen Jaakko Laitinen & Väärä Raha -yhtyeen toinen studioalbumi. == Levyn kappaleet == # # # # # # # # # # == Levyarvosteluja == Ahkerasti keikoilla viihtyneen bändin soitto on entistäkin musikaalisempaa ja kulmikkaasti polveilevat rytmit tiukasti hallinnassa. Myös Laitinen on saanut tulkintaansa lisää voimaa ja uskottavuutta. Laulaja heittäytyy äärimmäisten tunteiden hengästyttävään paatokseen ja maljoja kallistelleen kulkumiehen rooliin ilahduttavan vilpittömän tuntuisesti, yhä lähempänä itseään. 4/5 Keskisuomalainen Tämä ei ole kiiltokuvamusiikkia, vaan tanssilavojen värivalojen alla kesäyössä hikoilevien miesten syvimpiä tuntoja ja kylänraitilta kerättyjen kolhujen kertausta, josta ei puutu huumoria, rakkautta ja tekemisen iloa. Viina virtaa, torvet soivat ja kaikki on kovin kaihoisaa. 85 / 100 NRGM.fi ...yhtye soittaa tiukemmin yhteen kuin koskaan, ja sovituksissa on uudenlaista, livetilanteen tuolle puolen kurkottavaa dynamiikkaa. Mahtipontiset tehot otetaan irti siellä, missä niitä kaivataan. Lapin Kansa == Lähteet == * http://www.ksml.fi/uutiset/viihde/levyt/jaakko- laitinen-vaara-raha-yo-rovaniemella/1177707 * http://www.lapinkansa.fi/Kritiikki/1194729237258/artikkeli/lapland- balkania+entista+monipuolisemmin+ja+dynaamisemmin.html * http://www.nrgm.fi/kritiikit/minikritiikit-viikko-13/ === Viitteet === Luokka:Vuoden 2012 albumit Luokka:Jaakko Laitinen & Väärä Raha -yhtyeen albumit
Martin Nicholas Lohmuller

Martin Nicholas Lohmuller (21. elokuuta 1919 Philadelphia, Pennsylvania – 24. tammikuuta 2017 Meadowbrook, Montgomeryn piirikunta, Pennsylvania) oli yhdysvaltalainen roomalaiskatolinen piispa. Hänet vihittiin papiksi Philadelphian arkkihiippakuntaan 3. kesäkuuta 1944 ja nimitettiin sen vihkipiispaksi sekä Ramsbirian titulaaripiispaksi 12. helmikuuta 1970. Piispaksi vihkiminen seurasi 2. huhtikuuta. Pääkonsekraattorina toimi John Joseph Krol, jota avustivat Gerald Vincent McDevitt ja John Joseph Graham.Catholic-Hierarchy.org: Bishop Martin Nicholas Lohmuller Lohmuller jäi eläkkeelle 11. lokakuuta 1994. == Lähteet == Luokka:Yhdysvaltalaiset katoliset piispat Luokka:Vuonna 1919 syntyneet Luokka:Vuonna 2017 kuolleet
Francis Bible Schulte

Francis Bible Schulte (23. joulukuuta 1926 Philadelphia, Pennsylvania – 17. tammikuuta 2016) oli yhdysvaltalainen roomalaiskatolinen arkkipiispa. Hänet vihittiin papiksi Philadelphian arkkihiippakuntaan 10. toukokuuta 1952 ja nimitettiin sen vihkipiispaksi sekä Afufenian titulaaripiispaksi 27. kesäkuuta 1981. Piispaksi vihkiminen seurasi 12. elokuuta. Pääkonsekraattorina toimi John Joseph Krol, jota avustivat John Joseph Graham ja Martin Nicholas Lohmuller.Catholic-Hierarchy.org: Archbishop Francis Bible Schulte Schulte sai 4. kesäkuuta 1985 nimityksen Wheeling-Charlestonin piispaksi ja 6. joulukuuta 1988 New Orleansin arkkipiispaksi, jonka virkaan hänet asetettiin 14. helmikuuta 1989. Hän jäi eläkkeelle 3. tammikuuta 2002. == Lähteet == Luokka:Yhdysvaltalaiset katoliset arkkipiispat Luokka:Vuonna 1926 syntyneet Luokka:Vuonna 2016 kuolleet
Jaakko Laitinen & Väärä Raha (albumi)

Jaakko Laitinen & Väärä Raha on Jaakko Laitinen & Väärä Raha -yhtyeen ensimmäinen studioalbumi. == Kappaleet == # # # # # # # # # # == Arvostelut == * Desibeli.net: * Nyt.fi: Nyt.fi: Levyarvio * Soundi: Soundi: Levyarvio == Lähteet == Luokka:Vuoden 2010 esikoisalbumit Luokka:Jaakko Laitinen & Väärä Raha -yhtyeen albumit
Sam Gallip Jacobs

Sam Gallip Jacobs (s. 4. maaliskuuta 1938) on yhdysvaltalainen roomalaiskatolinen piispa. Hänet vihittiin papiksi Lafayetten hiippakuntaan 6. kesäkuuta 1964 ja inkardinoitiin Lake Charlesin hiippakuntaan 29. tammikuuta 1980.Catholic-Hierarchy.org: Bishop Sam Gallip Jacobs Jacobs sai 1. heinäkuuta 1989 nimityksen Alexandrian piispaksi, ja piispaksi vihkiminen seurasi 24. elokuuta. Pääkonsekraattorina toimi Francis Bible Schulte, jota avustivat Warren Louis Boudreaux ja Jude Speyrer. Jacobs sai 1. elokuuta 2003 nimityksen Houma-Thibodaux'n piispaksi, jonka virkaan hänet asetettiin 10. lokakuuta. == Lähteet == Luokka:Yhdysvaltalaiset katoliset piispat Luokka:Vuonna 1938 syntyneet Luokka:Elävät henkilöt
Koripallon miesten SM-sarjakausi 1986–1987

Kausi 1986–1987 oli 47. kausi, jolloin pelattiin koripallon miesten Suomen mestaruudesta. SM-Koriksen mestaruuden voitti Helsingin NMKY. Kotkan Työväen Palloilijat voitti hopeaa ja Uudenkaupungin Urheilijat pronssia. Runkosarjan voitti Kotkan Työväen Palloilijat. == Runkosarja == === Sarjataulukko === O V H P+ P- P Kotkan Työväen Palloilijat 27 21 6 2436 2133 42 Uudenkaupungin Urheilijat 27 20 7 2573 2298 40 Helsingin NMKY 27 20 7 2489 2078 40 Torpan Pojat 27 18 9 2476 2362 36 Turun NMKY 27 14 13 2321 2330 28 Hongikon Nuorisoseuran Urheilijat 27 13 14 2444 2513 26 Pantterit 27 10 17 2223 2404 20 Tampereen Pyrintö 27 9 18 2253 2464 18 Äänekosken Huima 27 5 22 2085 2442 10 Espoon Honka 27 5 22 2024 2300 10 * Honka putosi suoraan ja Huima karsinnan jälkeen. Tilalle nousivat Forssan Koripojat ja karsinnan kautta Salon Palloilijat. == Pudotuspelit == {{Turnauspuu8 ||||| ||Torpan Pojat|2|Turun NMKY|1 ||||| ||Helsingin NMKY|2|HoNsU|0 ||KTP|2|Torpan Pojat|1 ||UU|0|Helsingin NMKY|2 ||KTP|0|Helsingin NMKY|3 ||UU|184|Torpan Pojat|164 }} === Loppuottelut === KTP – HNMKY KTP HNMKY 72–77 HNMKY KTP 98–75 KTP HNMKY 81–90 Helsingin NMKY mestaruuteen voitoin 3–0. HNMKY:n joukkue: Jonathan Moore, Antti Isomäki, Pekka Markkanen, Pekka Lähdetniemi, Sakari Pehkonen, Markus Stedt, Kari Luoto, Mikael Salmi, Kari Linna, Jouni Haikonen, Tomi Kaminen, Mikko Huttunen, Mikko Tanner, Pekka Harju, Pekka Salminen. Valmentaja Henrik Dettmann. == Lähteet == * 1986 Luokka:Vuoden 1986 koripallo Luokka:Vuoden 1987 koripallo
Tšekkoslovakian alle 20-vuotiaiden jääkiekkomaajoukkue

Päävalmentaja Jan Sterbakhttps://www.eliteprospects.com/team/1682/czechoslovakia-u20/team-staff- history Viitattu 28.7.2024 Eniten pisteitä Robert Reichel: 40https://www.eliteprospects.com/team/1682/czechoslovakia-u20/stats/all- time?sort=PTS Viitattu 28.7.2024 Ensimmäinen peli Tšekkoslovakia 6–4 Ruotsi (Leningrad, Neuvostoliitto; 27. joulukuuta 1973) Suurinumeroisin voitto Tšekkoslovakia 21–4 Itävalta (Fussen, Saksa; 30. joulukuuta 1980) Suurinumeroisin tappio Neuvostoliitto 9–1 Tšekkoslovakia (30. joulukuuta 1979) Maailmanmestaruuskilpailut kultaa: 0 hopeaa: 5 pronssia: 6 Mukaan on laskettu vain viralliset turnaukset eli vuosien 1977–1993 turnaukset. Tšekkoslovakian alle 20-vuotiaiden jääkiekkomaajoukkue edusti Tšekkoslovakiaa jääkiekon alle 20-vuotiaiden miesten maaotteluissa vuosina 1973–1993, muun muassa nuorten maailmanmestaruuskilpailuissa. Tšekkoslovakian kahtia jakautumisen jälkeen Tšekki peri paikan maailmanmestaruuskilpailujen pääsarjassa Slovakian päätyessä C-sarjan karsintoihin. == Sijoitukset == * 1974 – 6. (epäviralliset kilpailut) * 1975 – 4. (epäviralliset kilpailut) * 1976 – pronssia (epäviralliset kilpailut) * 1977 – pronssia * 1978 – 4. * 1979 – hopeaa * 1980 – 4. * 1981 – 4. * 1982 – hopeaa * 1983 – hopeaa * 1984 – pronssia * 1985 – hopeaa * 1986 – 4. * 1987 – hopeaa * 1988 – 4. * 1989 – pronssia * 1990 – pronssia * 1991 – pronssia * 1992 – 5. * 1993 – pronssia == Katso myös == * Tšekkoslovakian jääkiekkomaajoukkue == Lähteet == * http://www.nationalteamsoficehockey.com/czech_republic.html 1 === Viitteet === === Huomautukset === 1Lähde on harrastelijasivu, jossa ei ole käytetty lähdeviitteitä, ja se on päivitetty viimeksi 4.4.2011. Tietolaatikon ottelutuloksiin on suhtauduttava varauksella. Luokka:Nuorten jääkiekkomaajoukkueet Luokka:Tšekkoslovakian jääkiekko
Rodrigo Aguilar Martínez

Rodrigo Aguilar Martínez (s. 5. maaliskuuta 1952) on meksikolainen roomalaiskatolinen piispa. Hänet vihittiin papiksi Morelian arkkihiippakuntaan 25. heinäkuuta 1975 ja nimitettiin Matehualan hiippakunnan piispaksi 28. toukokuuta 1997. Piispaksi vihkiminen seurasi 31. heinäkuuta. Pääkonsekraattorina toimi Justo Mullor García, jota avustivat Alberto Suárez Inda ja Arturo Antonio Szymanski Ramírez. 28\. tammikuuta 2006 Aguilar Martínez sai nimityksen Tehuacánin piispaksi. == Lähteet == Luokka:Meksikolaiset papit Luokka:Katoliset piispat Luokka:Vuonna 1952 syntyneet Luokka:Elävät henkilöt
Bäckström

Bäckström on muun muassa seuraavien henkilöiden sukunimi: * Bror Bäckström (1939–2023), suomalainen parturimestari ja käsityöneuvos * Edvard Bäckström (1841−1886), ruotsalainen runoilija ja sanomalehtimies * Ernst Gustav Bäckström (1882–1963), suomalainen laivansuunnittelija * Harald Bäckström (1870–1933), suomalainen korkeimman oikeuden oikeusneuvos * Johannes Bäckström (s. 1939), suomalainen diplomaatti * Kai Bäckström (s. 1979), suomenruotsalainen näyttelijä * Lars Bäckström (1925–2006), ruotsalainen runoilija, kriitikko ja toimittaja * Maija-Liisa Bäckström (1922–2012), suomalainen maisteri ja historiantutkija * Miriam Bäckström (s. 1967), ruotsalainen valokuvataiteilija * Nicklas Bäckström (s. 1987), ruotsalainen jääkiekkoilija * Niklas Bäckström (s. 1978), suomalainen jääkiekkoilija * Nils Bäckström (s. 1986), ruotsalainen jääkiekkoilija * Olof Bäckström (1922–1998), suomalainen sähköinsinööri, keksijä ja teollinen muotoilija. * Runar Bäckström (1902–1991), suomalainen toimitusjohtaja, diplomi-insinööri ja insinöörieversti ==Katso myös== *Backström
Löytötavaratalo

Löytötavaratalo oli vuonna 1972http://www.ltt24h.fi/info/yritys/21/ perustettu suomalainen myymäläketju, jolla oli neljä myymälää Pirkanmaalla. Yrityksellä on parhaimmillaan ollut lähes sata työntekijää (2011). Vuoden 2017 lopussa työntekijöitä oli 55. Löytötavaratalo-ketju lopetti toimintansa vuonna 2018, mutta Kuljun kartanon myymälä Lempäälässä pysyi toisen yrityksen voimin auki vuoteen 2020. == Historia == Yrityksen toiminta alkoi vanhasta navettarakennuksesta Lempäälän Kuljussa. Sen perusti Hannu Lehtonen, ja yritys oli myöhemmin hänen kahden poikansa vastuulla. Löytötavaratalo oli keskisuuri vähittäiskauppaketju. Sen valikoimiin kuului yli 150 000 tuotenimikettä, joista noin puolet on työkaluja ja muita rautakauppatuotteita. Tavarataloissa on omat osastot myös kalastus- ja vapaa-ajantuotteille, taloustavaroille ja eläintarvikkeille. Löytötavaratalo myy myös leluja ja lastentarvikkeita, piha- ja puutarhatuotteita sekä elokuvia, musiikkia ja pelejä. Löytötavaratalo oli Tampere United -jalkapalloseuran pitkäaikainen sponsori. Hannu Lehtonen on pitkään toiminut seuran hallituksessa. Löytötavaratalo sulki Lielahden myymälänsä keväällä 2017 ja joulukuussa uutisoitiin koko ketjun tulevaisuuden olevan vaakalaudlla. Toimialan raju kilpailu on syönyt liiketoiminnan kannattavuuden alle kriittisen pisteen. Helmikuun alussa 2018 Löytötavaratalo ilmoitti lopettavansa toimintansa. Yrityksen Lempäälän Kuljussa, Nokialla ja Ylöjärvellä sijaitsevat myymälät on tarkoitus sulkea syksyyn 2018 mennessä. Lopettamisen syyksi yritys ilmoitti verkkokaupan lisääntymisen ja siitä aiheutuneen kannattavuuden heikentymisen.Sari Rautanen ja Heidi Pesonen: "Asiakkaita jää ikävä". Aamulehti 1. helmikuuta 2018, s. A18. Alma Media. Maaliskuussa 2018 Löytötavaratalo Oy myi Kuljun Kartanon myymäläliiketoiminnan Arto Kuparisen omistamalle Monetanet Oy:lle. Kuljun Kartanon toiminta jatkui vanhojen 15 työntekijän voimin, sen sijaan Nokian ja Ylöjärven myymälät suljettiin.Kuljun Kartanon toiminta jatkuu. Aamulehti 17. maaliskuuta 2018, s. A8. Alma Media. Helsingin käräjäoikeus asetti Monetanet Oy:n konkurssiin tammikuussa 2020. Konkurssihakemuksen olivat tehneet yhtiön suurimmat velkojat Verohallinto ja tamperelainen tukkuliike Tammer Brands Oy, joilla oli saatavia Kuljun Kartanolta yhteensä yli 203 000 euroa.Pauliina Karjalainen: Kuljun Kartanon tavaratalo asetettiin konkurssiin. Aamulehti 22. tammikuuta 2020, s. A7. Alma Media. == Myymälät == Myymälät Pirkanmaalla: * Nokia (suljettu kesällä 2018) * Ylöjärvi (suljettu kesällä 2018) * Kuljun kartano Lempäälässä (suljettu 2020) * Tampere (suljettu keväällä 2017) == Lähteet == == Aiheesta muualla == * Löytötavaratalon verkkokauppa luokka:Entiset suomalaiset tavaratalot Luokka:Halpamyymäläketjut
Fórmula Truck

Fórmula Truck oli Brasiliassa ajettava autourheilusarja, jossa kilpaillaan rekka-autoilla ilman perävaunua. Sarja perustettiin vuonna 1996. Sarjassa ajetaan mm Fordin, Ivecon, Mercedes Benzin, Scanian, Volkswagenin ja Volvon valmistamilla rekoilla. Sarjassa jaetaan pisteitä 14 parhaalle järjestyksessä 25, 20, 17, 14, 12, 10, 8, 7, 6, 5, 4, 3, 2 ja 1. Lisäksi paalupaikasta ja nopeimmasta kierroksesta saa lisäpisteen ja kierroksella 12 viisi kärkiautoa saavat pisteitä viidestä yhteen. Sarjan mestaruuden ovat voittaneet Renato Martins (kahdesti), Oswaldo Drugovich, Jr. (kahdesti), Jorge Fleck (kahdesti), Wellington Cirino (neljästi), Roberval Andrade (kahdesti), Beto Monteiro (kahdesti) ja Felipe Giaffone (neljästi). Luokka:Autourheilusarjat Luokka:Brasilian autourheilu Luokka:Brasilian urheilutapahtumat
Käärmeenpää

Käärmeenpää (Channa asiatica) on käärmeenpäiden (Channidae) heimoon kuuluva kalalaji. Carl von Linné kuvaili lajin tieteelle vuonna 1758. == Ulkonäkö ja koko == Käärmeenpään pohjaväritys on musta. Kyljessä on ruskeiden laikkujen yhtenäinen rivi. Lajin tavallinen pituus on noin 9 senttimetriä. Pisin tavattu yksilö oli 20 senttimetrin. == Elinympäristö ja levinneisyys == Laji elää trooppisissa, 22–28 celsiusasteen lämpöisissä olosuhteissa. Sen uhanalaisuusluokitus on Kansainvälisen luonnonsuojeluliiton mukaan elinvoimainen. == Lähteet == Luokka:Käärmeenpäät
Sidney Clare

Sidney Clare (15. elokuuta 1892 New York – 29. elokuuta 1972 Los Angeles) oli yhdysvaltalainen sanoittaja. Hän aloitti uransa vaudeville-tanssijana ja koomikkona ja tuli tunnetuksi erityisesti elokuvamusiikin sanoituksistaan. Eddie Cantor nauhoitti vuonna 1921 Claren ja Con Conradin laulun ”Ma, He’s Makin’ Eyes at Me”, ja kappaleen ovat myöhemmin tehneet menestyksekkäät versionsa myös Dick Robertson (1940) ja Lena Zavaroni (1974). Vuoden 1926 kappaleesta ”I’d Climb the Highest Mountain” (säv. Lew Brown) tuli hitti sekä Al Jolsonille että Sophie Tuckerille. Myöhemmin sen ovat nauhoittaneet useat jazzartistit. Myös Sam Steptin säveltämä ”Please Don’t Talk About Me When I’m Gone” (1931) muodostui suosituksi jazznumeroksi, kun Louis Armstrong nauhoitti siitä oman versionsa. Elokuvamusiikin sanoittamisen Clare aloitti vuonna 1929. Hän muutti työtä varten pysyvästi Los Angelesiin. Hänen menestyneimpiin sanoituksiinsa kuuluvat lapsitähti Shirley Templelle kirjoitetut ”On the Good Ship Lollipop” ja ”Polly Wolly Doodle”, Vincent Youmansin säveltämä ”Keeping Myself for You” sekä Jay Gorneyn kanssa kirjoitettu ”You’re My Thrill” vuoden 1933 elokuvasta Jimmy and Sally. 1930-luvun jälkeen Clare kirjoitti musiikkia enää harvakseltaan. Sidney Clare valittiin Songwriters Hall of Fameen vuonna 1970. Hän kuoli Los Angelesissa elokuussa 1972. == Lähteet == Luokka:Vuonna 1892 syntyneet Luokka:Vuonna 1972 kuolleet Luokka:Yhdysvaltalaiset sanoittajat Luokka:Songwriters Hall of Fame
Vogel

Vogel merkitsee saksan kielellä lintua ja on käytössä myös sukunimenä. Tunnettuja Vogel-nimisiä henkilöitä ovat: * Alfred Vogel (1902–1996), sveitsiläinen fytoterapeutti, ravitsemusterapeutti ja kirjailija * Eberhard Vogel (s. 1943), saksalainen jalkapalloilija ja valmentaja * Hans Vogel (1881–1945), saksalainen sosiaalidemokraattinen poliitikko * Hansjörg Vogel (s. 1951), sveitsiläinen katolinen piispa * Hans-Jochen Vogel (1926–2020), saksalainen sosiaalidemokraattinen poliitikko ja Länsi-Saksan oikeusministeri 1974–1981 * Heiko Vogel (s. 1975), saksalainen jalkapalloilija ja valmentaja * Hermann Carl Vogel (1841/1842–1907), saksalainen tähtitieteilijä * Hermann Wilhelm Vogel (1834–1898), saksalainen fotokemisti * Jeff Vogel, yhdysvaltalainen tietokonepelien ohjelmoija ja yritysjohtaja * Johann Vogel (s. 1977), sveitsiläinen jalkapalloilija * Johann Christoph Vogel (1756–1788), saksalais-ranskalainen säveltäjä * Karl Vogel (1828–1897), saksalainen kartografi * Kristina Vogel (s. 1990), saksalainen ratapyöräilijä * Lucien Vogel (1886–1954), ranskalainen valokuvaaja ja päätoimittaja. * Markus Vogel (s. 1984), sveitsiläinen alppihiihtäjä * Matt Vogel (s. 1957), yhdysvaltalainen uinnin olympiavoittaja * Mike Vogel (s. 1979), yhdysvaltalainen näyttelijä ja malli * Mitch Vogel (s. 1956), yhdysvaltalainen entinen lapsinäyttelijä * Nadja Vogel (s. 1990), sveitsiläinen alppihiihtäjä * Paula Vogel (s. 1951), yhdysvaltalainen näytelmäkirjailija * Siegfried Vogel (s. 1937), saksalainen oopperalaulaja, basso * Vladimir Vogel (1896–1984), venäläinen säveltäjä ja musiikkiarvostelija ==Katso myös== * Fogel
Kettujahti

Kettujahti eli perinteinen ketunmetsästys on länsimainen urheilu- tai ajanvietelaji, jossa on tarkoituksena pyydystää kettu jahtaamalla. Saaliin jäljittämiseen käytetään jälkikoiria, joita metsästäjät seuraavat ratsain tai jalan. Kettujahti koirien avulla sai alkunsa Isossa-Britanniassa 1500-luvulla ja levisi sieltä Eurooppaan ja Brittiläisen kansainyhteisön maihin. Laji kiellettiin Saksassa vuonna 1934, Englannissa ja Walesissa vuonna 2004 ja Skotlannissa vuonna 2002. Sitä harjoitetaan edelleen muun muassa Irlannissa, Australiassa, Ranskassa, Italiassa, Venäjällä, Kanadassa ja Yhdysvalloissa. Englannissakin kettuja saa yhä metsästää ilman koiria tuhoeläiminä. Englannissa perinteisen ketunmetsästyksen vuonna 2004 kieltänyt Hunting Act -laki kohtasi paljon jarrutusta ja parlamentin ylähuone yritti viimeiseen asti estää sen säätämisen.Fox hunting ban looks inevitable BBC 17.11.2004. Viitattu 30.1.2014. Lain hyväksymisprosessi on toistaiseksi viimeinen kerta, kun Parliament Act -lain suomaa mahdollisuutta ylähuoneen ohittamiseen on jouduttu Britanniassa käyttämään.The Parliament Acts Britannian parlamentti. Viitattu 30.1.2014. Ketunmetsästyskausi on pohjoisella pallonpuoliskolla marraskuusta huhtikuuhun, sillä nuoret ketut ehtivät kasvaa täysikasvuisiksi marraskuuhun mennessä. Jahdin aluksi koirien annetaan etsiä ketusta vainu, minkä jälkeen ne lähtevät ajamaan kettua takaa metsästäjät perässään yli maitten ja mantujen. Jahti kestää keskimäärin noin 17 minuuttia. Kun kettu on saatu kiinni tai ahdistettu koloon, koirat surmaavat sen tai se ammutaan. Yhdysvalloissa ketun henki on tapana säästää. Kettujahti herättää voimakkaita tunteita, ja sen vaikeuttamiseksi ja kieltämiseksi on nähty paljon vaivaa. Lajin puolustajat pitävät kettujahtia tehokkaana ja suhteellisen lempeänä tapana pitää kettukanta kurissa, mutta vastustajien mielestä laji on julma ja tarpeeton. ==Katso myös== * ketunmetsästys ==Lähteet== == Aiheesta muualla == Luokka:Metsästys Luokka:Ketut